**RINKOS SANDORIŲ DUOMENŲ TEIKIMO SUTARTIS**

Nr. \_\_\_\_\_\_

Vilnius

Valstybės įmonė Registrų centras (toliau – Teikėjas), atstovaujamas Konsultacijų centro vadovės Jurgitos Jakeliūnaitės, veikiančios pagal pagal 2024 m. sausio 22 d. valstybės įmonės Registrų centro generalinio direktoriaus įsakymą Nr. VE-46 (1.3E) „Dėl pavedimo pasirašyti sutartis“ ir [įveskite GAVĖJO pavadinimą] (toliau – Gavėjas), atstovaujamas (-a) [įveskite pareigas, vardą, pavardę], veikiančio (-ios) pagal [nurodykite atstovavimo pagrindą], toliau Teikėjas ir Gavėjas kiekvienas atskirai vadinamas Šalimi, o kartu – Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. Teikėjas įsipareigoja Sutartyje nustatytomis sąlygomis ir tvarka Gavėjui teikti nekilnojamojo turto sandorių duomenis (toliau – duomenys), t. y. Gavėjui teikti ,,Vienos nesudėtingos nekilnojamojo turto (NT) užklausos, kai ataskaita formuojama internete“ (Sutarties 1 priedas) paslaugą ir „Vienos sudėtingos NT užklausos, kai ataskaita formuojama pagal individualią užklausą“ (Sutarties 2 priedas) paslaugą.
2. Gavėjas įsipareigoja gautus duomenis naudoti Sutartyje nurodytomis sąlygomis bei tvarka.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;
	2. Lietuvos Respublikos nekilnojamojo turto registro įstatymo 10 straipsnio 3 dalimi;
	3. Lietuvos Respublikos nekilnojamojo turto kadastro įstatymo 19 straipsnio 1 dalimi;
	4. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, 8, 211 punktais, 216.6 papunkčiu;
	5. Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 144 punktu.
2. Duomenys gaunami vadovaujantis:
	1. Reglamento 6 straipsnio 1 dalies c punktu;
	2. Lietuvos Respublikos turto ir verslo vertinimo pagrindų įstatymo 5 straipsnio 3 dalies 1 punktu, 14 straipsnio 1 dalies 1 punktu, 22 straipsnio 4 dalies 13 punktu;
	3. Nekilnojamojo turto registro įstatymo 10 straipsnio 3 dalimi;
	4. Turto ir verslo vertinimo metodikos, patvirtintos Lietuvos Respublikos finansų ministro 2012 m. balandžio 27 d. įsakymu Nr. 1K-159 „Dėl turto ir verslo vertinimo metodikos patvirtinimo“, 4, 28 punktais, 57, 58, 59 punktais, 62.2 papunkčiu, 98, 109 punktais;
	5. Tarptautinių vertinimo standartų (toliau – TVS), patvirtintų Tarptautinės vertinimo standartų tarybos, Bendrųjų standartų 102-ojo TVS „Tyrimai ir atitiktis“ 20.2 paragrafu; 105-ojo TVS „Vertinimo požiūriai ir metodai“ 30.6 paragrafo b ir c punktais, 30.7 paragrafu;
	6. Europos vertinimo standartų (toliau – EVS), patvirtintų Europos vertintojų asociacijų grupės 4-ojo EVS Vertinimo procesas 6.1, 6.4 punktais, Priedo EVS Gyvenamojo turto vertinimo ataskaita 42, 43, 44 punktais;
	7. Nekilnojamojo turto registro nuostatų 211 punktu.

**III SKYRIUS**

**DUOMENŲ TVARKYMO TIKSLAI**

(Teisėta ir apibrėžta Gavėjo gaunamų duomenų tvarkymo paskirtis)

1. Duomenų tvarkymo tikslai – turto vertės nustatymas pagal atitinkamą turto arba verslo vertinimo metodą, kurio taikymo procedūros ir tvarka nustatytos Turto ir verslo vertinimo metodikoje.

**IV SKYRIUS**

**SUTARTIES ŠALIŲ TEISĖS IR PAREIGOS**

1. Tekėjas įsipareigoja:
	1. teikti duomenis Sutartyje nustatyta tvarka ir sąlygomis;
	2. Sutartyje nustatyta tvarka informuoti Gavėją apie duomenų teikimo, naudojimo tvarkos ir sąlygų pakeitimus;
	3. Gavėjo pateiktus asmens duomenis naudoti Gavėjo paskirtų duomenų vartotojų identifikavimo Teikėjo vartotojų identifikacinėje sistemoje, Sutarties sudarymo, vykdymo ir administravimo, Teikėjo teisinių reikalavimų pareiškimo, vykdymo ar apgynimo tikslais. Gavėjo pateikti asmens duomenys bus saugomi 10 metų po Sutarties pasibaigimo;
	4. vadovaudamasis Lietuvos Respublikoje galiojančiais teisės aktais savo lėšomis ir priemonėmis užtikrinti iš Gavėjo gautų asmens duomenų apsaugą;
	5. užtikrinti teikiamų duomenų saugumą ir teisingumą tol, kol duomenys pasieks Gavėją.
2. Teikėjas turi teisę:
	1. sustabdyti duomenų teikimą:
		1. be atskiro Gavėjo informavimo – Gavėjui neapmokėjus PVM sąskaitos faktūros per 30 (trisdešimt) kalendorinių dienų nuo jos išrašymo dienos. Duomenų teikimas atnaujinamas Gavėjui apmokėjus PVM sąskaitą faktūrą ir apie tai raštu pranešus Teikėjui;
		2. informuodamas Gavėją, jeigu Gavėjas nesilaiko kitų Sutartimi prisiimtų įsipareigojimų, teisės aktuose nustatytų duomenų tvarkymo reikalavimų, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) paaiškėja aplinkybės, kurios gali būti svarbios Sutartimi prisiimtų įsipareigojimų vykdymui (pvz., nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros, teisės aktų, reglamentuojančių Gavėjo veiklą, duomenų teikimą, pasikeitimas ir kt.). Gavėjui užtikrinus Sutartimi prisiimtų įsipareigojimų vykdymą, Teikėjas, įvertinęs iš Gavėjo raštu gautą informaciją (įskaitant įrodymus, patvirtinančius, kokių priemonių imtasi, kad pažeidimas nesikartotų), priims sprendimą dėl duomenų teikimo atnaujinimo galimybės;
	2. reikalauti iš Gavėjo pateikti informaciją ir (ar) dokumentus, kurių reikia norint įsitikinti, kad Gavėjas tinkamai vykdo Sutartyje ir teisės aktuose nustatytus duomenų tvarkymo reikalavimus, įskaitant duomenų tvarkymą tik Sutartyje numatytais duomenų tvarkymo tikslais bei duomenų tvarkymo faktiniu pagrindu (*pagrįstos ir teisėtos aplinkybės, kurių pagrindu Gavėjas konkrečiu atveju tvarko duomenis, nepažeisdamas duomenų tvarkymo tikslų*);
	3. vienašališkai keisti Sutartyje nustatytas duomenų teikimo (taip pat ir atlyginimo už naudojimąsi duomenimis įkainius), naudojimo sąlygas ir (ar) tvarką apie tai Gavėjui pranešdamas prieš 30 (trisdešimt) kalendorinių dienų (Teikėjo interneto puslapyje [www.registrucentras.lt](http://www.registrucentras.lt) ir Gavėjo elektroniniu paštu iki duomenų teikimo, naudojimo sąlygų ir (ar) tvarkos pakeitimo.
3. Gavėjas įsipareigoja:
	1. duomenis tvarkyti tik Sutartyje nustatytais duomenų tvarkymo tikslais ir tik esant Sutartyje nurodytai Reglamento 6 straipsnio 1 dalyje nustatytai asmens duomenų tvarkymo sąlygai, laikydamasis asmens duomenų apsaugą reglamentuojančių teisės aktų reikalavimų;
	2. duomenis rinkti tik tam turėdamas teisinį bei faktinį pagrindą ir, Teikėjui pareikalavus, raštu įrodyti prašomų pateikti ir (ar) jau pateiktų duomenų ryšį su duomenų tvarkymo faktiniu pagrindu ir Sutartyje nurodytais duomenų tvarkymo tikslais. Gavėjas tokius įrodymus įsipareigoja pateikti nedelsdamas, tačiau ne vėliau kaip per 3 (tris) darbo dienas nuo reikalavimo raštu ar Gavėjo Teikėjui nurodytu elektroniniu paštu gavimo dienos;
	3. prisiimti visišką atsakomybę už gautų duomenų konfidencialumą ir saugą nuo duomenų gavimo momento;
	4. vadovaudamasis Lietuvos Respublikoje galiojančiais teisės aktais užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Šiame papunktyje nustatytas įsipareigojimas apima ir pareigą užtikrinti, kad visi asmenys (darbuotojai), kuriems Gavėjas paveda atlikti funkcijas, susijusias su duomenų tvarkymu (suteikia prieigą prie Gavėjo vardu tvarkomų duomenų), būtų pasirašytinai įpareigoti (konfidencialumo pareiga turi būti užtikrinama taip pat ir po to, kai asmuo pereina dirbti į bet kokias kitas pareigas ar pasibaigia jo darbo santykiai su Gavėju) saugoti duomenų ir informacijos paslaptį. Už šių įsipareigojimų nesilaikymą Gavėjas atsako Lietuvos Respublikoje galiojančių teisės aktų nustatyta tvarka;
	5. nedelsdamas sunaikinti duomenis, kai šie duomenys nebereikalingi jų tvarkymo tikslams;
	6. Sutartyje nustatyta tvarka Teikėjui sumokėti atlyginimą už duomenų teikimą;
	7. netinkamai vykdant Sutartį, kompensuoti Teikėjo turėtas išlaidas, skolos išieškojimo atveju – skolos išieškojimo išlaidas;
	8. užtikrinti, kad visi Gavėjo Teikėjui nurodyti duomenų vartotojai:
		1. saugotų autentifikavimo informaciją ir neatskleistų jos tretiesiems asmenims;
		2. susipažintų su teisės aktais, nurodytais Sutarties 9 punkte;
		3. būtų pasirašę konfidencialumo pasižadėjimus, parengtus pagal Sutarties priedą „Konfidencialumo pasižadėjimo forma“;
	9. nedelsdamas, tačiau ne vėliau kaip per 3 (tris) darbo dienas, Teikėjui pranešti apie:
		1. bet kokias aplinkybes, kurios gali būti svarbios Sutartimi prisiimtų įsipareigojimų vykdymui (nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros ir kt.) – nuo aplinkybių atsiradimo dienos;
		2. pastebėtus klaidingus ar netikslius duomenis – nuo jų nustatymo dienos;
	10. nedelsdamas informuoti Teikėją, kad:
		1. Gavėjo paskirtas duomenų vartotojas neteko teisės tvarkyti duomenis (duomenų vartotojas nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia jo darbo (sutartiniai) santykiai su Gavėju ar įvyksta bet kokios kitos aplinkybės, sąlygojančios, jog Gavėjo paskirtas duomenų vartotojas nebeturi teisės atlikti paieškų)[[1]](#footnote-1);
		2. pasikeitė kita su Gavėjo paskirtais duomenų vartotojais susijusi informacija, pateikta Teikėjui[[2]](#footnote-2);
		3. prarasta ar įtaria, kad prarasta, vartotojo autentifikavimo informacija ir (ar) neišsaugotas jos konfidencialumas, ir ja gali pasinaudoti tretieji asmenys. Gavėjas įsipareigoja užtikrinti, kad Gavėjo paskirtas duomenų vartotojas nedelsdamas pasikeistų slaptažodį ir (ar) kitą autentifikavimo informaciją.
4. Gavėjas, pasirašydamas Sutartį, patvirtina, kad yra susipažinęs su Reglamentu bei Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, Nekilnojamojo turto kadastro duomenų saugos nuostatais, patvirtintais Lietuvos Respublikos žemės ūkio ministro 2018 m. spalio 9 d. įsakymu Nr. 3D-723 „Dėl Nekilnojamojo turto kadastro duomenų saugos nuostatų patvirtinimo“. Saugos nuostatai skelbiami Teisės aktų registre.[[3]](#footnote-3)

**V SKYRIUS**

**APMOKĖJIMAS IR ATSISKAITYMO TVARKA**

1. Atlyginimo už naudojimąsi duomenimis dydžiai skelbiami Teikėjo interneto puslapyje <https://www.registrucentras.lt/p/592>. Teikėjas gali patvirtinti naujus atlyginimo už naudojimąsi duomenimis dydžius apie tai informuodamas Gavėją Sutartyje numatyta tvarka. Įsigaliojus naujiems atlyginimo dydžiams, Gavėjas įsipareigoja mokėti pagal naujai patvirtintus atlyginimo dydžius.
2. PVM sąskaitos faktūros už per praėjusį mėnesį pateiktus duomenis išrašomos kiekvieno einamo mėnesio pradžioje. Gavėjui jos nėra siunčiamos, o skelbiamos Teikėjo interneto puslapyje <https://www.registrucentras.lt/usr/sf.php>. Apie PVM sąskaitos faktūros paskelbimą šiame punkte nurodytame interneto puslapyje elektroniniu paštu informuojami asmenys, kuriems Gavėjas suteikia teisę peržiūrėti PVM sąskaitas faktūras (nurodyti Sutarties priede „Duomenų vartotojų sąrašas“).
3. Gavėjas PVM sąskaitą faktūrą įsipareigoja apmokėti per 14 (keturiolika) kalendorinių dienų nuo jos išrašymo dienos.
4. Laiku neapmokėjęs pateiktos PVM sąskaitos faktūros, Gavėjas moka 0,04 procento dydžio delspinigius nuo nesumokėtos sumos už kiekvieną uždelstą dieną.
5. Gavėjui tinkamai nevykdant piniginių prievolių pagal bet kurią su Teikėju sudarytą paslaugų ir (ar) duomenų teikimo sutartį, Teikėjas Gavėjo mokėjimus paskirstys savo nuožiūra, pirmenybę teikdamas seniausiems Gavėjo įsiskolinimams.

**VI SKYRIUS**

**GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Vykdydamos Sutartį Šalys vadovaujasi Lietuvos Respublikos teise.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 8.10.1 ir 8.10.2 papunkčiuose bei 19 punkte numatytus atvejus, bus sudaromi tarp Šalių pasirašant susitarimus dėl Sutarties keitimo ir taps neatskiriamomis Sutarties dalimis.
2. Pasikeitus teisės aktų nuostatoms, taip pat Sutarties 7.3 papunktyje numatytais atvejais Šalių susitarimai dėl Sutarties keitimo nepasirašomi, o taikomos aktualios teisės aktų nuostatos arba Teikėjo vienašališkai pakeista duomenų teikimo ir naudojimo tvarka ir (ar) sąlygos, apie kurias Gavėjas informuojamas Sutartyje numatyta tvarka.
3. Visi Šalių susitarimai dėl Sutarties pakeitimo įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

**VIII SKYRIUS**

**NENUGALIMOS JĖGOS *(FORCE MAJEURE)* APLINKYBĖS**

1. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**IX SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos (jeigu Šalys Sutartį pasirašo ne tą pačią dieną, Sutartis įsigalioja tą dieną, kai ją pasirašo antroji Šalis) ir galioja neterminuotai.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai;
	3. pasikeičia teisės aktai, reglamentuojantys Šalių veiklą, duomenų teikimą ar gavimą, jei tokie pasikeitimai iš esmės pakeičia Sutarties vykdymo sąlygas ar Sutarties vykdymą daro negalimu, taip pat, kai įvyksta bet kokios aplinkybės, dėl kurių Gavėjas netenka teisės gauti duomenų. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės.
3. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimų, įspėjusi kitą Šalį ne mažiau kaip prieš 30 (trisdešimt) kalendorinių dienų iki Sutarties nutraukimo;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, įspėjusi kitą Šalį ne mažiau kaip prieš 10 (dešimt) darbo dienų iki Sutarties nutraukimo.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį, pareiga saugoti duomenų paslaptį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**X SKYRIUS**

**KITOS NUOSTATOS**

1. Visi pranešimai, sutikimai ar kita informacija (toliau – pranešimai) pagal Sutartį turi būti sudaromi raštu. Jei kitaip nenustatyta Sutartyje, jie gali būti įteikiami asmeniškai arba siunčiami registruotąja pašto siunta ar elektroniniu paštu (elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu), kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu jis išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį Šalis gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Kai Sutartį Šalys pasirašo fiziškai, sudaromi du vienodą teisinę galią turintys egzemplioriai, po vieną kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas vienas elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas „Paslaugos „Viena nesudėtinga NT užklausa, kai ataskaita formuojama internete“ teikimo sąlygos ir tvarka“;
	2. 2 priedas. „Paslaugos „Viena sudėtinga NT užklausa, kai ataskaita formuojama pagal individualią užklausą“ teikimo sąlygos ir tvarka“;
	3. 3 priedas. „Duomenų užklausos forma“;
	4. 4 priedas „Duomenų vartotojų sąrašas“;
	5. 5 priedas „Konfidencialumo pasižadėjimo forma“.

**XII SKYRIUS**

**ŠALIŲ REKVIZITAI**

|  |  |
| --- | --- |
| **Teikėjas****Valstybės įmonė Registrų centras** | **Gavėjas**[įveskite juridinio asmens pavadinimą] |
| Juridinio asmens kodas 124110246 | Juridinio asmens kodas [įveskite] |
| PVM mokėtojo kodas LT241102419Adresas – Lvivo g. 25-101, 09320 Vilnius | PVM mokėtojo kodas [įveskite]Adresas korespondencijai [įveskite]El. p. [įveskite] |
| El. p. versloklientai@registrucentras.ltTel. +370 5 262 2222A. s. LT 47 7044 0600 0557 2969AB SEB bankas, banko kodas 70440A. s. LT 94 4010 0424 0005 0387Luminor Bank AS Lietuvos skyrius, banko kodas 40100A. s. LT 67 7300 0100 9551 9600 | Tel. +370 [įveskite] |
| „Swedbank“, AB, banko kodas 73000 |  |

|  |  |  |
| --- | --- | --- |
|  |  |  |
| Konsultacijų centro vadovė Jurgita Jakeliūnaitė |  | [Pareigos, vardas, pavardė] |
|  |  |  |
| (Parašas) A. V.  |  | (Parašas) A. V.  |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite datą] |

Rinkos sandorių duomenų teikimo

sutarties Nr. \_\_\_\_\_\_\_

1 priedas

**PASLAUGOS „VIENA NESUDĖTINGA NT UŽKLAUSA, KAI ATASKAITA FORMUOJAMA INTERNETE“ TEIKIMO SĄLYGOS IR TVARKA**

**I SKYRIUS**

1. Paslauga „Viena nesudėtinga NT užklausa, kai ataskaita formuojama internete“ (toliau – Paslauga) Gavėjui suteikia galimybę atlikti nekilnojamojo turto sandorių paiešką Registrų centro nekilnojamojo turto sandorių duomenų bazėje ir gauti informaciją apie registruotų nekilnojamojo turto sandorių kainas.
2. Gavėjo nurodytas duomenų vartotojas Paslaugos paieškos lange „NT sandorių paieška“ gali atlikti sandorių paiešką pagal šiuos kriterijus:
	1. savivaldybė (-ės) (privalomas nurodyti paieškos kriterijus);
	2. vietovė;
	3. gatvė;
	4. seniūnija;
	5. verčių zonos numeris (aktualus užklausos metu);
	6. objektai sutartyje (žemės sklypai, statiniai su žeme, pastatai, patalpos, butai);
	7. masinio vertinimo turto grupė;
	8. įsigytas plotas nuo, iki;
	9. sandorio data nuo, iki (privalomas nurodyti paieškos kriterijus);
	10. sandorio suma (kaina) nuo, iki;
	11. vnt. kaina nuo, iki;
	12. sandorio tipas;
	13. kainos tipas;
	14. turto paskirtis;
	15. žemės naudojimo būdai;
	16. sienų medžiaga;
	17. statybos metai nuo, iki;
	18. baigtumas nuo, iki.
3. Paslaugos paieškos puslapyje nurodžius ir pasirinkus aktualius kriterijus ir paspaudus mygtuką „Ieškoti“, pateikiamas tarpinis atsakymas apie nurodytus kriterijus atitinkančių sandorių kiekį ir Gavėjui suteikiamas tolimesnių veiksmų pasirinkimas:
	1. pateikti iki 25 naujausių sandorių – veiksmas mokamas, taikoma kaina už vieną užklausą;
	2. pateikti iki 50 naujausių sandorių – veiksmas mokamas, taikoma kaina už dvi užklausas;
	3. grįžti į paiešką – veiksmas nemokamas.
4. Jeigu Gavėjo nurodyto duomenų vartotojo pasirinktus kriterijus atitinka daugiau nei 50 sandorių ir pasirenkamas veiksmas *Pateikti iki 50 naujausių sandorių* arba jei nurodytus kriterijus atitinka daugiau nei 25 sandoriai ir pasirenkamas veiksmas *Pateikti iki 25 naujausių sandorių*, pateikiamas atsakymas apie naujausius sandorius, atsižvelgiant į sandorio datos intervalą, kurį Gavėjas nurodė paieškos laukelyje „Sandorio data iki“.
5. Jeigu Gavėjo nurodyto duomenų vartotojo nurodytus kriterijus atitinka mažiau arba lygiai 25 sandoriai ir pasirenkamas veiksmas *Pateikti iki 25 naujausių sandorių*, pateikiamas atsakymas apie visus nurodytus kriterijus atitinkančius sandorius.
6. Duomenys apie sandorių kainas pateikiami interneto naršyklės lange bei *PDF* ir *XLSX* formatų dokumentuose, kuriuos Gavėjo nurodytas duomenų vartotojas gali atsisiųsti ir išsisaugoti savo laikmenose.
7. Gavėjo nurodytas duomenų vartotojas paieškos lange „Atliktų užklausų peržiūra“ gali peržiūrėti visų per paskutines praėjusias 7 (septynias) kalendorines dienas atliktų paieškų informaciją *PDF* formatu.
8. Teikiami duomenų apie sandorių kainas elementai:

|  |  |  |
| --- | --- | --- |
| **Eil. Nr.** | **Duomenų lauko pavadinimas** | **Duomenų lauko aprašymas** |
| 1. | Ataskaitos ID | Ataskaitos identifikacinis numeris |
| 2. | Sand. ID | Sandorio identifikacinis numeris |
| 3. | Sand. data | Sandorio data mėnesio tikslumu (formatas – ,,YYYY-MM“) |
| 4. | Sand. obj | Sandorio objektas („S“ – žemės sklypas (-ai), „NV“ – statinys (-iai) su žeme, „Past“ – pastatas (-ai), „Patal“ – patalpa (-os), „Butai“ – butas (-ai)) |
| 5. | Sand. tipas | Sandorio tipas |
| 6. | Dokumento tipas | Dokumento, kuriuo registruotas sandoris, tipas |
| 7. | Obj. sk. | Nekilnojamojo turto objektų skaičius sutartyje |
| 8. | Kainos id. | Kainos identifikacinis numeris |
| 9. | Kainos pavadinimas | Kainos tipas |
| 10. | Suma | Kaina – sandorio suma (Eur), mokama už visus sandorio nekilnojamojo turto objektus. |
| 11. | Paskirstyta kaina | Paskirstyta kaina – kartu su kitais nekilnojamojo turto objektais parduoto nekilnojamojo turto objekto kaina iš sutarties, kai sutartyje nurodoma ne tik bendra kaina (suma), bet ir iš bendros sumos išskirta atskiro objekto kaina. |
| 12. | Vnt. kaina | Vieneto (žemei – arai; pastatams ir patalpoms – kv. m.) kaina eurais, apskaičiuota sandorio sumą padalinant iš sandorio nekilnojamojo objekto ploto. |
| 13. | Įsigyta statinių | Sandorio statinių, pastatų ir patalpų objektų skaičius |
| 14. | Įsigyta sklypų | Sandorio sklypų objektų skaičius |
| 15.  | Zonos ID | Verčių zonos identifikatorius |
| 16. | Zona | Verčių zonos numeris (aktualus užklausos metu) |
| 17. | Viet. kodas | Kadastro vietovės kodas |
| 18. | Bloko kodas | Kadastro bloko kodas |
| 19. | Adresas | Nekilnojamojo turto adresas (savivaldybė, gyvenamoji vietovė, gatvė, namo ir buto numeriai) |
| 20. | Tipas | Objekto tipas |
| 21. | Pavadinimas | Objekto pavadinimas |
| 22.  | Masinio vertinimo grupė | Masinio vertinimo grupės pavadinimas |
| 23. | Masinio vertinimo grupės tipas  | Masinio vertinimo grupės identifikatorius |
| 24.  | Unikalus Nr.  | Objekto unikalus numeris  |
| 25. | Paskirtis | Objekto paskirtis |
| 26. | Paskirties tipas | Objektų paskirčių tipo kodas  |
| 27. | Naudojimo būdas | Naudojimo būdas |
| 28. | Plotas | Objekto plotas (žemei – ha, pastatams ir patalpoms – kv. m) |
| 29. | Įsigytas plotas | Įsigytas plotas (žemei – ha, pastatams ir patalpoms – kv. m) |
| 30. | Tūris | Tūris, kub. m |
| 31. | Baigtumas | Baigtumas, % |
| 32. | Statybos pradžia | Statybos pradžios metai |
| 33. | Statybos pabaiga | Statybos pabaigos metai |
| 34. | Rekonstravimo pabaiga | Rekonstravimo pabaigos metai |
| 35. | Gyvenamasis plotas | Gyvenamasis plotas, kv. m |
| 36. | Naudingas plotas | Naudingas plotas, kv. m |
| 37. | Pagalbinis naudingas pl. | Pagalbinis naudingas plotas, kv. m |
| 38. | Pagalbinis nenaudingas pl. | Pagalbinis nenaudingas plotas, kv. m |
| 39. | Pagalbinis plotas | Pagalbinis plotas, kv. m  |
| 40. | Rūsio plotas | Rūsio plotas, kv. m |
| 41. | Garažo plotas | Garažo plotas, kv. m |
| 42. | Išorės apdaila | Išorės apdaila |
| 43. | Vidaus apdaila | Vidaus apdaila |
| 44. | Sienos | Sienos |
| 45. | Šildymas | Šildymas |
| 46. | Vandentiekis | Vandentiekis |
| 47. | Kanalizacija | Kanalizacija |
| 48. | Dujos | Dujos |
| 49. | Rūsys | Rūsys |
| 50. | Viryklė | Viryklė |
| 51. | Butų sk. | Butų skaičius |
| 52. | Kamb. sk. | Kambarių skaičius |
| 53. | Patalpų sk. | Patalpų skaičius |
| 54. | Aukštas | Aukštas |
| 55. | Aukštų sk. | Aukštų skaičius |
| 56. | Našumo balas | Našumo balas |
| 57. | Ariamos žemės pl. | Ariamos žemės plotas, ha |
| 58. | Sodų pl. | Sodų plotas, ha |
| 59. | Miško pl. | Miško plotas, ha |
| 60. | Kelio pl. | Kelio plotas, ha |
| 61. | Vandens telk. pl. | Vandens telkinių plotas, ha |
| 62. | Pelkių pl. | Pelkių plotas, ha |
| 63. | Pažeistos žemės pl. | Pažeistos žemės plotas, ha |
| 64.  | Nenaud. pl. | Nenaudojamas plotas, ha |
| 65.  | Energ. naud. kl. | Energetinio naudingumo klasė |
| 66.  | Karštas vanduo | Karštas vanduo |
| 67.  | Elektra | Elektra |

**II SKYRIUS**

**Gavėjo PROGRAMINĖS ĮRANGOS REIKALAVIMAI**

1. Paslaugos teikimas užtikrinamas naudojantis *Mozilla Firefox* ir *Chrome* naujausiomis palaikomomis versijomis.

**III SKYRIUS**

**PRISIJUNGIMO TVARKA**

1. Paslauga teikiama interneto tinklu *WEB* priemonėmis, t. y. pasiekiama Gavėjo nurodytiems registruotiems duomenų vartotojams prisijungus prie sistemos Teikėjo interneto svetainėje adresu <https://www.registrucentras.lt/ntr/reg.php>.
2. Gavėjas Sutarties priede „Duomenų vartotojų sąrašas“ nurodo duomenų vartotojus ir išorinius IP adresus, iš kurių bus jungiamasi prie Paslaugos *(Nurodykite statinį (pastovų) duomenų vartotojo IP adresą arba kad IP adresas yra dinaminis (kintamas). Jei nurodysite, kad išorinis IP adresas yra dinaminis, duomenų vartotojas duomenų teikimo sistema galės naudotis kreipdamasis iš bet kurio IP adreso.)*
3. Gavėjas Sutarties priede „Duomenų vartotojų sąrašas“ papildomai nurodo asmens, kuriam bus siunčiama vartotojo registracijos anketa, duomenis (privaloma tik tuo atveju, jei duomenų vartotojų sąraše nurodomas daugiau nei vienas duomenų vartotojas), Teikėjas tuo adresu išsiunčia vartotojo registracijos anketą.
4. Teikėjas Gavėjo arba asmens, kuriam bus siunčiama vartotojo registracijos anketa (jei nurodytas), elektroninio pašto adresu išsiunčia vartotojo registracijos anketą.
5. Kiekvienas duomenų vartotojas užpildo vartotojo registracijos anketą (joje taip pat nurodo ir savo sugalvotą slaptažodį) bei ją pateikia Teikėjui. Prisijungti prie duomenų teikimo sistemos duomenų vartotojas galės tik elektroniniu paštu gavęs Teikėjo pranešimą apie jam suteiktą vartotojo vardą.
6. Kiekvienas duomenų vartotojas į duomenų sistemą privalo kreiptis iš vieno IP adreso, nekintančio prisijungimo sesijos metu.
7. Gavėjo nurodytas duomenų vartotojas gali pasikeisti slaptažodį interneto puslapyje <https://www.registrucentras.lt/vart/Login-form.do>.
8. Gavėjo nurodytas duomenų vartotojas, pamiršęs slaptažodį, jį gali pasikeisti interneto puslapyje <https://www.registrucentras.lt/ntr/reg.php>.

|  |  |
| --- | --- |
| **Teikėjas****Valstybės įmonė Registrų centras** | **Gavėjas**[įveskite juridinio asmens pavadinimą] |
|  |  |
| Konsultacijų centro vadovėJurgita Jakeliūnaitė | [Pareigos, vardas, pavardė] |
|  |  |
| (Parašas)A. V. | (Parašas)A. V. |

Rinkos sandorių duomenų teikimo

sutarties Nr. \_\_\_\_\_\_\_

2 priedas

**PASLAUGOS „VIENA SUDĖTINGA NT UŽKLAUSA, KAI ATASKAITA FORMUOJAMA PAGAL INDIVIDUALIĄ UŽKLAUSĄ“ TEIKIMO SĄLYGOS IR TVARKA**

1. Paslauga „Viena sudėtinga NT užklausa, kai ataskaita formuojama pagal individualią užklausą“ Gavėjo nurodytam duomenų vartotojui suteikia galimybę gauti informaciją elektroniniu paštu apie registruotų nekilnojamojo turo sandorių kainas.
2. Gavėjo nurodytas duomenų vartotojas užklausas, užpildytas pagal Sutarties priedą „Duomenų užklausos forma“ (toliau – užklausa), teikia elektroniniu paštu rinkos.duomenys@registrucentras.lt.
3. Teikėjas duomenis pagal užklausą Gavėjo nurodytam duomenų vartotojui pateikia elektroniniu paštu Sutarties priede ,,Duomenų vartotojų sąrašas“ nurodytais kontaktais.
4. Duomenys teikiami Excel formatu ne vėliau kaip per 5 (penkias) darbo dienas nuo Gavėjo nurodyto duomenų vartotojo užklausos pateikimo dienos.
5. Teikiami duomenų elementai:

|  |  |  |
| --- | --- | --- |
| **Eil. Nr.** | **Duomenų lauko pavadinimas** | **Duomenų lauko aprašymas** |
| 1. | Sandorio ID | Sandorio identifikacinis numeris |
| 2. | Metai | Sandorio metai |
| 3. | Mėnuo | Sandorio mėnuo |
| 4. | Verčių zona | Verčių zonos numeris (aktualus užklausos metu) |
| 5. | Savivaldybė | Savivaldybė |
| 6. | Seniūnija | Seniūnija |
| 7. | Gyvenvietė | Gyvenvietė |
| 8. | Gatvė | Gatvė |
| 9. | Namo Nr. | Nekilnojamojo turto adreso namo numeris  |
| 10. | Buto Nr. | Buto numeris |
| 11. | Bloko kodas | Kadastro bloko kodas |
| 12. | Vietovės kodas | Kadastro vietovės kodas |
| 13. | Sandorio tipas | Sandorio tipas |
| 14. | Dokumento tipas | Dokumento tipas |
| 15. | Kainos tipas | Kainos tipas |
| 16. | Sandorio suma (Eur) | Kaina – sandorio suma (Eur), mokama už visus sandoryje dalyvavusius nekilnojamojo turto objektus |
| 17. | Padalinta notaro suma (Eur) | Paskirstyta kaina – kartu su kitais nekilnojamojo turto objektais parduoto nekilnojamojo turto objekto kaina iš sutarties, kai sutartyje nurodoma ne tik bendra kaina (sandorio suma), bet ir iš bendros sumos išskirta atskiro objekto kaina |
| 18. | Vieneto kaina | Vieneto (žemei – arai; pastatams ir patalpoms – kv. m) kaina eurais, apskaičiuota sandorio sumą padalinant iš sandoryje dalyvaujančio objekto ploto |
| 19. | Vienetas | Vienetas |
| 20. | Objekto plotas (kv. m; ha) | Objekto plotas (kv. m; ha) |
| 21. | Įsigytas plotas (kv. m; ha) | Įsigytas plotas (kv. m; ha) |
| 22. | Dalis | Dalis |
| 23. | Sandorio objektai | Sandorio objektai |
| 24. | Obj. skaičius sutartyje | Objektų skaičius sutartyje |
| 25. | Pastatų sk. | Pastatų skaičius  |
| 26. | Sklypų sk. | Sklypų skaičius  |
| 27. | Objekto tipas | Objekto tipas |
| 28. | Masinio vertinimo grupė | Masinio vertinimo grupės pavadinimas |
| 29. | Paskirtis | Paskirtis |
| 30. | Naudojimo būdas | Naudojimo būdas |
| 31. | Objekto pavadinimas | Objekto pavadinimas |
| 32. | Unikalus nr.  | Objekto unikalus numeris  |
| 33. | Tūris (kub. m) | Tūris (kub. m) |
| 34. | Užstatytas plotas (kv. m) | Užstatytas plotas (kv. m) |
| 35. | Gyvenamasis plotas (kv. m) | Gyvenamasis plotas (kv. m) |
| 36. | Šildomas plotas (kv. m) | Šildomas plotas (kv. m) |
| 37. | Naudingas plotas (kv. m) | Naudingas plotas (kv. m) |
| 38. | Pagalbinis naudingas pl. (kv. m) | Pagalbinis naudingas pl. (kv. m) |
| 39. | Pagalbinis nenaudingas pl. (kv. m) | Pagalbinis nenaudingas pl. (kv. m) |
| 40. | Rūsio plotas (kv. m) | Rūsio plotas (kv. m) |
| 41. | Garažo plotas (kv. m) | Garažo plotas (kv. m) |
| 42. | Butų sk. | Butų skaičius  |
| 43. | Kambarių sk. | Kambarių skaičius  |
| 44. | Patalpų sk. | Patalpų skaičius |
| 45. | Aukštų sk. | Aukštų skaičius  |
| 46. | Aukštas | Aukštas |
| 47. | Baigtumas | Baigtumas, % |
| 48. | Fizinis nusidėvėjimas | Fizinis nusidėvėjimas |
| 49. | Rekonstravimo pabaiga | Rekonstravimo pabaigos metai |
| 50. | Statybos pradžia | Statybos pradžios metai |
| 51. | Statybos pabaiga | Statybos pabaigos metai |
| 52. | Sienos | Sienos |
| 53. | Išorės apdaila | Išorės apdaila |
| 54. | Vidaus apdaila | Vidaus apdaila |
| 55. | Stogo danga | Stogo danga |
| 56. | Stogo konstrukcija | Stogo konstrukcija |
| 57. | Pamatai | Pamatai |
| 58. | Šildymas | Šildymas |
| 59. | Vandentiekis | Vandentiekis |
| 60. | Kanalizacija | Kanalizacija |
| 61. | Karštas vanduo | Karštas vanduo |
| 62. | Elektra | Elektra |
| 63. | Dujos | Dujos |
| 64. | Rūsys | Rūsys |
| 65. | Viryklė | Viryklė |
| 66. | Pastato (jo dalies) energinio naudingumo klasė | Pastato (jo dalies) energinio naudingumo klasė |
| 67. | Patalpos energinio naudingumo klasė | Patalpos energinio naudingumo klasė |
| 68. | Ariamos žemės plotas (ha) | Ariamos žemės plotas (ha) |
| 69. | Sodų plotas (ha) | Sodų plotas (ha) |
| 70. | Pievų ir ganyklų plotas (ha) | Pievų ir ganyklų plotas (ha) |
| 71. | Miško žemės plotas (ha) | Miško žemės plotas (ha) |
| 72. | Kelių plotas (ha) | Kelių plotas (ha) |
| 73. | Bendro naudojimo kelių plotas (ha) | Bendro naudojimo kelių plotas (ha) |
| 74. | Užstatytas plotas (ha) | Užstatymo plotas (ha) |
| 75. | Vandens telkinių plotas (ha) | Vandens telkinių plotas (ha) |
| 76. | Kitos žemės plotas (ha) | Kitos žemės plotas (ha) |
| 77. | Medžių ir krūmų želdinių plotas (ha) | Medžių ir krūmų želdinių plotas (ha) |
| 78. | Pelkių plotas (ha) | Pelkių plotas (ha) |
| 79. | Pažeistos žemės plotas (ha) | Pažeistos žemės plotas (ha) |
| 80. | Nenaudojamos žemės plotas (ha) | Nenaudojamos žemės plotas (ha) |
| 81. | Nusausintos žemės plotas (ha) | Nusausintos žemės plotas (ha) |
| 82. | Drėkinamos žemės plotas (ha) | Drėkinamos žemės plotas (ha) |
| 83. | Našumo balas | Našumo balas |
| 84. | Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis) | Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis) |
| 85. | Kelių apsaugos zonos (III skyrius, antrasis skirsnis) | Kelių apsaugos zonos (III skyrius, antrasis skirsnis) |
| 86. | Elektros tinklų apsaugos zonos (III skyrius, ketvirtasis skirsnis) | Elektros tinklų apsaugos zonos (III skyrius, ketvirtasis skirsnis) |
| 87. | Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis) | Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis) |
| 88. | Melioruotos žemės ir melioracijos statinių apsaugos zonos (VI skyrius, antrasis skirsnis) | Melioruotos žemės ir melioracijos statinių apsaugos zonos (VI skyrius, antrasis skirsnis) |
| 89. | Valstybiniai parkai (V skyrius, dvidešimt trečiasis skirsnis) | Valstybiniai parkai (V skyrius, dvidešimt trečiasis skirsnis) |
| 90. | Miško žemė (VI skyrius, trečiasis skirsnis) | Miško žemė (VI skyrius, trečiasis skirsnis) |
| 91. | Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) | Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) |
| 92. | Dirvožemio apsauga žemės ūkio paskirties žemės sklypuose (VI skyrius, keturioliktasis skirsnis) | Dirvožemio apsauga žemės ūkio paskirties žemės sklypuose (VI skyrius, keturioliktasis skirsnis) |
| 93. | Paviršinių vandens telkinių apsaugos zonos (VI skyrius, septintasis skirsnis) | Paviršinių vandens telkinių apsaugos zonos (VI skyrius, septintasis skirsnis) |
| 94. | Paviršinių vandens telkinių pakrantės apsaugos juostos (VI skyrius, aštuntasis skirsnis) | Paviršinių vandens telkinių pakrantės apsaugos juostos (VI skyrius, aštuntasis skirsnis) |
| 95. | Kitos taikomos specialiosios žemės naudojimo sąlygos | Kitos taikomos specialiosios žemės naudojimo sąlygos |

1. Jeigu užklausoje nurodytus kriterijus atitinka daugiau nei 25 sandoriai, pateikiamas atsakymas apie naujausius sandorius, atsižvelgiant į sandorio datos intervalą, kurį Gavėjo nurodytas duomenų vartotojas nurodė užklausoje arba atsižvelgiant į užklausoje nurodytas pastabas, kokiems sandoriams turėtų būti teikiama pirmenybė.
2. Jeigu nurodytus kriterijus atitinka mažiau arba lygiai 10 sandorių, Teikėjas užklausoje nurodytais kontaktais informuoja Gavėjo nurodytą duomenų vartotoją apie mažą duomenų kiekį ir galimybę praplėsti užklausos sąlygas. Gavėjo nurodytas duomenų vartotojas gali: atsisakyti užklausos, praplėsti praieškos sąlygas arba patvirtinti, kad pageidauja gauti duomenis pagal pateiktą užklausą.
3. Jeigu nurodytus kriterijus atitinka nuo 11 iki 25 sandorių, rastų sandorių duomenys pateikiami Gavėjo nurodytam duomenų vartotojui.

|  |  |
| --- | --- |
| **Teikėjas****Valstybės įmonė Registrų centras** | **GAVĖJAS**[įveskite juridinio asmens pavadinimą] |
|  |  |
| Konsultacijų centro vadovėJurgita Jakeliūnaitė | [Pareigos, vardas, pavardė] |
|  |  |
| (Parašas)A. V.  | (Parašas)A. V. |

Rinkos sandorių duomenų teikimo sutarties Nr.\_\_\_\_\_\_\_\_

3 priedas

**DUOMENŲ UŽKLAUSOS FORMA**

Valstybės įmonės Registrų centro

Duomenų atvėrimo skyrius

rinkos.duomenys@registrucentras.lt

**DĖL RINKOS DUOMENŲ TEIKIMO**

 Prašytume pateikti Sutartyje nustatyta tvarka Registrų centro sandorių duomenų bazėje įrašytus nekilnojamojo turto sandorius, kurie atitinka žemiau lentelėje išvardintas apibrėžimo sąlygas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. | Sandorio tipas | Sandorio paieškos teritorija | Sandorio datos intervalas | Sandorio objektas (-ai) | Paskirtis (-ys) | Kainos intervalas | Plotointervalas | Kiti aktualūs kadastro rodikliai | Pastabos |
| 1. | Pirkimas\* | Šiaulių r., Radviliškio r., Pakruojo r.\* | Paskutiniai 36 mėn.\* | Pastatai, patalpos, namų valdos\* | Kita (fermų), kita (ūkio)\* | Sandorio suma nuo 2896,20 Eur iki 28962,01 Eur;\* | Nesvarbu\* | Senos statybos, nerekonstruoti\* |  |
| 2. | Pirkimas\* | Kauno r. verčių zonos: 16.9; 16.15; 16.16; 16.17\* | 2013-01–2013-09\* | Žemės sklypai\* | Žemės ūkio\* | 1,45–144,81 Eur/a\* | Nuo 50 a iki 20 ha\* |  | Pirmenybę teikti didesnio ploto žemės sklypų sandoriams.\* |

*\*Lentelės pildymo pavyzdys*

Duomenų užklausą pateikusio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Teikėjas****Valstybės įmonė Registrų centras** | **GAVĖJAS**[įveskite juridinio asmens pavadinimą] |
|  |  |
| Konsultacijų centro vadovė Jurgita Jakeliūnaitė | [įveskite pareigas, vardą, pavardę] |
| (Parašas)A. V. | (Parašas)A. V. |

Rinkos sandorių duomenų teikimo

sutarties Nr. \_\_\_\_\_\_\_

4 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (Gavėjo nurodyto duomenų vartotojo vardas, pavardė)

**pasižadu:**

* tvarkyti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_\_\_\_\_\_\_\_ d.

Rinkos sandorių duomenų teikimo sutartyje (toliau – Sutartis) Nr.\_\_\_\_\_\_\_\_\_\_\_\_\_\_\_ nustatytais tikslais;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas (-a) pranešti valstybės įmonei Registrų centrui elektroniniu paštu versloklientai@registrucentras.lt;
* viešai neskelbti informacijos apie aptiktas saugumo spragas, o apie jas pranešti valstybės įmonei Registrų centrui, neišnaudoti saugumo spragų pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 9 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas, data)

Rinkos sandorių duomenų teikimo

sutarties Nr. \_\_\_\_\_\_\_

5 priedas

**DUOMENŲ VARTOTOJŲ SĄRAŠAS**

Duomenų vartotojai:

|  |  |  |  |
| --- | --- | --- | --- |
| Nr. | Vardas, pavardė | El. paštas | Išorinis IP adresas\* |
|  |  |  |  |
|  |  |  |  |

Asmenys, kuriems suteikiama teisė peržiūrėti PVM sąskaitas faktūras (rekomenduojame nurodyti bent du asmenis):

|  |  |  |  |
| --- | --- | --- | --- |
| Nr. | Vardas, pavardė | El. paštas | Išorinis IP adresas\* |
|  |  |  |  |
|  |  |  |  |

\* *Nurodykite statinį (pastovų) duomenų vartotojo IP adresą arba kad IP adresas yra dinaminis (kintamas). Jei nurodysite, kad išorinis IP adresas yra dinaminis, duomenų vartotojas duomenų teikimo sistema galės naudotis kreipdamasis iš bet kurio IP adreso.*

|  |
| --- |
| **GAVĖJAS**[įveskite juridinio asmens pavadinimą] |
| [Pareigos, vardas, pavardė] |
|  |
| (Parašas)A. V. |

1. Gavėjas, informuodamas apie keičiamus duomenų vartotojus ar pasikeitusią kitą su jais susijusią Teikėjui nurodytą informaciją, Sutartyje nustatyta tvarka pateikia pranešimą apie atnaujintus duomenis ir (ar) kitą pasikeitusią informaciją (ši informacija teikiama pagal Sutarties priedo „Duomenų vartotojų sąrašas“ formą). [↑](#footnote-ref-1)
2. Žiūrėti 2 išnašą. [↑](#footnote-ref-2)
3. <https://www.e-tar.lt/portal/lt/legalAct/83cc93a03eb311e7b66ae890e1368363/asr>, https://www.e-tar.lt/portal/lt/legalAct/3b0b5040cc4f11e8bf37fd1541d65f38/asr [↑](#footnote-ref-3)